
PERSONAE 


Aemilia, domina, māter Mārcī, Quinti, Iüliae 
Aemilius, miles, fráter Aemiliae 

Cornelia, puella, filia Cornelii et Fabiae 
Cornelius dominus, pater Sexti et Corneliae 
Dāvus, servus Iülii 

Delia, ancilla Aemiliae 

Diodorus, magister 

Dorippa, amica Lydiae 

Fabia, uxor Cornelii 

Grümio, tabernàrius 

lülia, puella, filia Iülii et Aemiliae 

Iulius, dominus, pater Marci, Quinti, Iüliae 
Leander, servus Iülii 

Lepidus, adulescens 

Libanus, servus Cornelii 

Lýdia, amica Medi 

Marcus, puer, filius Iülii et Aemiliae 
Marinus, adulēscēns, filius Micionis 
Medicus Tüsculànus 

Mīciē, mercātor, pater Marini 

Mopsus, tabernārius 

Sannio, ianitor 

Sextus, puer, filius Cornelii et Fabiae 

Syra, ancilla Aemiliae 


FABELLAE LATINAE 


1. Provinciae Romanae (cap. I) 


In imperio Romàno multae sunt provinciae. Hispania et Gallia sunt provinciae Romanae. Britannia 
quoque provincia Romana est. Hispania et Gallia et Britannia trés provinciae in Eurēpā sunt. 
Ubi sunt provinciae Syria et Aegyptus? Syria in Asiā est, Aegyptus est in Āfricā. Britannia insula 
est. Num insulae sunt Gallia et Hispania? Non sunt insulae; sed Corsica, Sardinia, Sicilia insulae 
sunt. Magna insula est Britannia. Sicilia quoque et Sardinia et Corsica magnae sunt insulae. 
Melita insula parva est. 

Quid est Brundisium? Brundisium oppidum est. Quid est Dànuvius? Dànuvius est fluvius. Rhénus 
quoque fluvius est. Rhenus et Dànuvius sunt duo magni fluvii in Europa. Nilus quoque magnus 
fluvius est. Estne Nilus in Europà? Non in Eurēpā, sed in Āfricā est Nilus. Num Rhodus fluvius 
est? Non fluvius, sed insula est. Rhodus est insula Graeca. In Graecià multae sunt insulae parvae 
et magnae. 


INSVLA et OPPIDVM vocābula Latina sunt. In vocabulo INsvLA sunt sex litterae: littera prima 1, 
secunda N, tertia s... 1 est littera et numerus. Numeri primi sunt 1, II, III, litterae primae A, B, C. 


2. Liberi et librī (cap. I-II) 


Quid est Tüsculum? Tüsculum est oppidum Rūmānum. Estne magnum oppidum? Tüsculum 
nón magnum, sed parvum oppidum est. Ubi est Tüsculum? Tüsculum est in Italia. 

Quis est Iülius? Iülius est vir Romanus. Cuius vir est? Vir Aemiliae est. Ubi est Iülius? Est in 
oppido Tüsculo. Estne Aemilia in oppido? Non est. 

Cornelius: "Ubi est vir tuus, Aemilia?" 

Aemilia: "Tūlius, vir meus, in oppido Tūsculē est. Sed ecce Marcus, filius meus, et Delia." 

Cornelius: “Quae est Delia?" 

Aemilia: ^Delia ancilla mea est." 

Cornēlius: “Estne Syra quoque ancilla tua?" 

Aemilia: "Delia et Syra et ceterae multae sunt ancillae meae. In familià meā sunt multae ancillae 
multique servi — et pauci liberi." 

Cornēlius: “Quot liberi in familià tuā sunt?” 

Aemilia: "Trés." 

Cornelius: ^Quot filii et quot filiae?" 

Aemilia: ^Duo filii et üna filia. Filii mei sunt Màrcus et Quintus, filia mea est Iülia. In familia 
meā sunt centum servi et tres liberi." 

Cornēlius: "Centum est magnus numerus! In meā familià parvus numerus servorum est. Neque 
magnus est numerus liberorum meorum." 

Aemilia: “Quot sunt liberi tui?" 

Cornelius: "Duo: ünus filius, Sextus, et üna filia, Cornelia. Parvus est numerus liberorum — 
sed numerus librorum meorum non parvus est! Libri mei sunt magni et parvi, antiqui 
novique: centum libri Latini et Graeci." 

Aemilia: "Centum libri! Magnus est numerus librorum tuorum!" 

Cornelius: “Ecce liber meus novus; titulus libri est GRAMMATICA LATINA." 

Liberi et liber duo vocabula masculina sunt. Liberi est plūrālis, liber singularis — plūrālis: libri. 


3. Pater dormit (cap. I-III) 


Iülia, filia Iülii et Aemiliae, est parva puella laeta quae cantat et ridet. Sed iam nón cantat puella 
neque ridet, sed plorat: "Uhuhü!" Cür plorat Iülia? Puella plorat quia Mārcus eam pulsat. 
Marcus est puer improbus qui parvam puellam pulsat — et ridet! 

Aemilia audit filiam quae plorat. 

Iülia Iülium vocat: "Pater! Pa-ater!” 

Mater filiam audit, neque pater eam audit. 

Aemilia Iülium non videt et Syram ancillam interrogat: "Ubi est vir meus? Iülia eum vocat. Cür 
non venit?" 

Syra: "Dominus dormit." 

Aemilia: ^O! Filia plorat — et pater dormit!" 

Iülia: "Uhuhü! Mārcus mé pulsat!" 

Marcus ridet: "Hahahae!" 

Pater audit filiam quae plorat et filium qui ridet. Iam non dormit Iülius. 

Iülius venit et Aemiliam interrogat: "Cūr Iülia plorat et Mārcus ridet?" 

Aemilia respondet: "Mārcus ridet, quia Iülia plorat, et Iülia plorat et té vocat, quia Màrcus eam 
pulsat. Puer improbus est Marcus!" 

Iülius Marcum vocat. Marcus venit et Iülium iratum videt, neque iam ridet puer. Pater iratus 
filium improbum verberat! 

Iam non Iülia, sed Marcus plorat. 


4. Nummus Dāvī (cap. I-IV) 


Aemilia, quae virum suum non videt, Dàvum interrogat: "Ubi est vir meus? Cür non venit?" 

Dāvus audit dominum, qui Médum vocat: "Veni, Méde! Veni, improbe serve!” 

Dàvus: "Audi! Dominus Médum vocat, sed Médus abest neque venit." 

Aemilia: "Médus non venit quia pecüniam domini sui habet. Is servus improbus est! Sed ecce 
venit vir meus." 

Aemilia laeta est, quia Iülius venit. Is iratus est, et sacculum suum in mensa ponit. 

Iülius: “Ecce sacculus meus. Iam nón centum, sed tantum decem nummi in sacculó meo sunt. 
Cēterī nummi mei sunt in sacculo Mēdī!” Dominus suum Mēdum servum accüsat. 

Aemilia: "Non decem, sed tantum novem sunt nummi in sacculo tuo." 

Iülius pecūniam numerat: "Unus, duo, trés, quattuor, quinque, sex, septem, octo, novem. Quid? 
Novem tantum? Cür ünus nummus abest?" 

Aemilia: “Quia in sacculo Dāvī est, neque tuus, sed Dàvi est nummus. 

Ecce Dàvus adest. Is nüllum tuum nummum habet. Nón Dàvum, sed Médum accüsa!" 

Dāvus: “Ecce parvus sacculus meus, domine. In sacculē ūnus est nummus, qui meus est.” 

Iülius: ^O Dāve, nummum habe, bone serve! Non meus, sed tuus est. Sàme sacculum tuum et 
discēde!” 

Ridet Aemilia. Iam Iülius quoque ridet neque Davum, servum probum, accüsat. 

Dāvus sacculum suum sümit et discedit. 

Iülius: “Probus servus est Dāvus, eius est pecünia quae in sacculo eius est. Sed mea est pecünia 
quae est in sacculo Mēdī!” 


5. Liber novus (cap. I-V) 


Cornēlius est dominus Rūmānus, qui in oppido Tūsculē habitat. Cornelius duos liberos habet, 
Sextum filium et Corneliam filiam, et decem tantum servos. Pauci sunt servi Cornelii, 
quia Cornelius nón magnam pecüniam habet. Neque magnam villam habet Cornelius, 
sed multos libros Latinos et Graecos habet. Cornelius est dominus qui libros et litteras 
amat. Boni et pulchri libri eum delectant. Etiam Sextus, filius Cornelii, libros et litterās 
amat. 

Cornelius suum Libanum servum vocat: "Veni, Libane!” 

Libanus venit et dominum salütat: "Salve, domine! Ecce, servus tuus adest." 

Cornēlius salütat servum suum: "Salve, Libane! Tace et audi!" 

Servus tacet et audit. 

Cornēlius eum interrogat: "Ubi est liber meus novus? Cür hic in mēnsā non est?” 

Libanus tacet neque respondet. 

Cornēlius imperat: "Responde, serve!" 

Libanus: ^Non mē, sed filium tuum interroga!" 

Cornelius: “Quid?” 

Libanus: "Liber tuus novus est in cubiculo Sexti. Is habet librum tuum." 

Cornēlius: ^Quid agit puer cum libro meo?" 

In cubiculo suo Sextus habet librum Cornelii novum. Titulus libri est GRAMMATICA LATINA. 

Sextus Corneliam vocat: "Veni, Cornelia! Ecce liber novus. Titulus eius est GRAMMATICA 
LATINA. In libro multa capitula sunt. Titulus capituli primi est LITTERAE ET SYLLABAE. 
Ecce litterae Latinae in pāginā prīmā: A, B, C, D, E, ceterae. Iam responde, Cornelia: quot 
litterae sunt in vocabulo LATINA?" 

Cornelia litterās numerat: "Una, duae, trés, quattuor, quinque, sex. In vocabulo LATINA sunt sex 
litterae: L, A, T, I, N, A." 

Sextus: “Et quot syllabae?” 

Co rnēlia: “Trēs: syllaba prīma LA, secunda TI, tertia NA.” 

Sextus rūrsus eam interrogat: “Vocābulum GRAMMATICA quot litterās habet?” 

Cornēlia litterās numerat et respondet: “Decem.” 

Sextus: “Et quot syllabās?” 

Cornēlia: "GRAM-MA-TI-CA: quattuor syllabās habet." 

Cornelius filium suum vocat: "Sexte, veni!" 

Sextus pāret: ex cubiculo venit cum libro Cornelii. 

Pater īrātus filium interrogat: "Estne liber meus novus in cubiculo tuo?" 

Sextus librum in mēnsā ponit: "Non est in cubiculo meo. Ecce liber tuus in mēnsā tua!" 

Iam Cornelius ridet neque īrātus est. Pater, quem libri et litterae delectant, laetus est quia etiam 
filius libros et litterās amat. 


6. Puella in hortē (cap. I-V) 


Iülius, qui magnam pecüniam habet, in magnā et pulchrā villa habitat cum familiā sua. Villa eius 
habet atrium et peristylum et multa cubicula. Iülius et Aemilia trés liberos habent: duos 
filios, Màrcum et Quintum, et ünam filiam, Iüliam. Iülia parva puella est. 

Ubi est filia Iülii et Aemiliae? Iülia est in horto villae. Puella laeta ridet et rosas carpit. Quot rosās 
carpit Iülia? Quinque rosās magnās et pulchrās carpit. Rosae Iüliam delectant. 

Iülia, quae sola est in horto, pueros vocat: "Venite, Màrce et Quinte!" 

Pueri ex peristylo veniunt et Iüliam in horto vident. 

Iülia: “Ecce quinque rosae. Vidéte rosās meās!” 

Quintus: "Quinque parvus numerus est! In horto est magnus numerus rosārum. Centum rosae 
hic sunt!" 

Marcus: "Nēn centum tantum, sed mille rosae in horto meo sunt." 

Iülia: ^Non tuus est hortus!" 

Marcus: “Neque tuae sunt rosae!" 

Pueri ab Iülia discedunt. Rosae eos non delectant. 

Iülia rürsus quinque rosas pulchras carpit. Quot rosas iam habet Iülia? Puella non quinque 
tantum, sed decem rosās habet: quinque et quinque sunt decem. 

Estne decem magnus numerus? Nón magnus numerus est, neque parvus. 

Puella, quae rosàs amat, laeta est et cantat. 

Iülius, pater Iüliae, ex villà venit. Iülius, qui baculum habet, īrātus est et filiam suam interrogat: 
"Estne Mēdus hic in horto?" 

Iülia respondet: ^Non est. In horto nüllus est servus, sed ecce filia tua hic est. Salūtā me, pater!" 

Iülius: "Salvē, mea filia!" 

Iülia: “Ecce decem rosae! Habē eàs, pater! Tuae sunt rosae. Nonne pulchrae sunt?” 

Iülius nón respondet, sed Médum vocat: "Mēde! Veni, improbe serve!” 

Iülia interrogat: ^Cür improbus est Medus?" neque pater respondet, sed ab filia suā discedit - sine 
rosis. 

Iülia: ^Cür discedit pater neque respondet? Is nón amat rosās - num filiam suam amat?” Iūlia 
iam non laeta est neque cantat. 

Iülius rūrsus Mēdum vocat: "Mēde! Me-ē-de!” sed Medus, qui nummos domini habet, iam abest 
ab vīllā et ab horto. 


7. Mēdus et Cornēlius (cap. I-VI) 


Lydia est femina pulchra quae Romae habitat. Estne femina Romàna? Non Romana est, sed 
Graeca. Lydia autem procul à Graecia habitat. Estne sola? Lydia sola habitat, neque sola 
est Romae, nam multas amicas Romanas et Graecas habet. Etiam amicum habet Lydia, 
neque is Romànus est, sed Graecus, neque Romae habitat, sed prope oppidum Tüsculum. 
Amicus Lydiae est Medus, servus Iülii. Lýdia Medum amat et ab eo amatur. 

Estne Médus apud dominum suum? Nēn est in villà apud dominum, neque Tüsculi est, sed in viā 
Latīnā inter Rómam et Tüsculum. Quo it Médus sine dominē suo? Romam it. Post eum 
est Tüsculum, Roma ante eum est. 

Medus laetus est et cantat, quia ad amicam suam ambulat. Sed iam tacet Medus. Cür iam non 
cantat servus? Medus tacet neque cantat, quia videt dominum Romanum qui equo 
vehitur Romà Tüsculum. Quis est dominus quem videt Medus? Est Cornelius, qui 
Tūsculī habitat. Is a Medo timetur, quia Iūliī est amicus. 

Cornēlius (ad equum suum): "Ecce servus qui solus Romam ambulat. Cuius is est servus? estne 
servus lūliī? Is est!" Verba Cornēliī ab equó tantum, nón à Médo audiuntur. 

Iam Cornelius prope Mēdum est, neque ab eo salütatur. Neque servum salütat Cornelius, sed 
interrogat: "Quis est dominus tuus, serve? Estne Iülius?" 

Medus, qui amicum lūliī timet, nüllum verbum respondet, et Romam ad amicam suam ambulat. 
Iam Cornelius post Medum est neque eum rürsus interrogat. Cornelius, qui solus equo 
vehitur, interrogat equum: "Cūr servus mé non salūtat, sed tacet neque respondet?" 

Equus verba domini audit neque verbum respondet, sed tantum ^Hihihi" ^ — nam equus verba 
non habet! 

Ecce Medus per portam Capēnam Romam intrat et laetus ad ostium Lydiae ambulat. Medus 
ostium pulsat et intrat. 

Lydia laeta amicum suum salütat et ab amico suo salütatur. 


8. Speculum Aemiliae (cap. I-VII) 


Syra et Delia, ancillae amicae, ex àtrio exeunt. 

Syra: "Veni in cubiculum lūliae. Illic bonum speculum est. Iülia speculum Aemiliae in cubiculo 
suó habet." 

Syra et Délia in cubiculum Iüliae intrant. In cubiculo eius est parva mensa. Syra videt speculum, 
quod in mēnsā est. 

Syra. “Ecce speculum. Claude oculos, Delia!" 

Delia oculos claudit. Syra speculum sümit et ante Deliam tenet. 

Syra: "Iam aperi oculos!" 

Delia oculos aperit et se videt in speculo, quod à Syra tenetur. Oculi Deliae pulchri sunt et 
formosus est nàsus eius. Delia est ancilla formosa. 

Syra: "Ecce oculi tui pulchri et nàsus tuus formosus." 

Delia verbis Syrae delectatur et sé ad eam vertit. In oculis Syrae lacrimas videt. 

Delia: “Quid est, Syra? Ecce lacrimae in oculis tuis!" 

Syra: "Oculi mei non tam pulchri sunt quam tui et foedus est nāsus meus .” 

Delia: "O Syra! Tergē oculos! Non pulchri sunt oculi plēnī lacrimārum. Sine lacrimis pulchri sunt 
oculi tui, neque nāsus tuus foedus est, sed tam formosus quam... Iüliae." 

Syra oculos terget et Dēliam interrogat: "Iamne pulchri sunt oculi mei?" 

Delia ridet et ei speculum dat: “Ecce speculum. Vidé oculēs tuēs in speculo." 

Syra speculum ante sé tenet — neque ridet neque lacrimat. 

Aemilia in cubiculo suo ancillas suas exspectat, neque ancillae veniunt; itaque Aemilia eas vocat: 
"Syra et Delia! Venite!" 

Ancillae, quae dominam suam vocare audiunt, ex cubiculo Iüliae exeunt et in cubiculum 
Aemiliae intrant. Illic non solum Aemilia, sed etiam Iülia adest. 

Aemilia imperat: "Syra, ī cum lūliā in hortum! Illic inter rosās ambulāte, nam Iülia rosis 
delectatur." 

Syra cum lūliā discedit. 

Aemilia (ad Dēliam): *Süme speculum, Delia, et ante mē tene!" 

Delia: “Sed speculum tuum hic non est." 

Aemilia: “Quid? Ubi est speculum meum?" 

Delia: "Tūlia in cubiculo suð habet speculum tuum." 

Aemilia: "Quid agit Iülia cum speculo meo?" 


9. Ornàmenta dominae (cap. I-VIII) 


Aemilia in cubiculo suo est cum Delia ancilla. Delia dominam suam ornat: margaritàs circum 
collum Aemiliae ponit. Aemilia ornamentis delectatur neque sine ornamentis e cubiculo 
exit. Multas margaritas et gemmas pulchras habet, neque ünum tantum anulum, sed 
decem anulos gemmatos. Aemilia multa ornamenta à viro suð pecünioso accipit - et 
multas rosās à filia sua. 

Domina ancillae suae sacculum ostendit: "In hoc sacculo nón nummi, sed ānulī sunt. Ecce ānulī 
gemmati qui mē delectant." Aemilia quattuor anulos gemmātēs e sacculo sümit et in 
mēnsā ponit. 

Dēlia: "O, quam pulchri sunt illi anuli!" 

Aemilia ūnum ex quattuor ànulis sūmit et Dēliae ostendit: "Aspice hunc anulum! Pretium huius 
anuli est mille et centum sēstertiī.” 

Delia: “Id magnum pretium est!" 

Delia anulum sümit et ante oculos suēs tenet; gemmam anuli aspicit. 

Delia: “In hoc ànulo nön tanta gemma est quanta in illo." Delia monstrat alium ānulum 
gemmatum. 

Aemilia: "Tanta gemma ad tam parvum ānulum non convenit. Neque pretium illius gemmae 
tantum est quantum huius. Haec gemma sola mille sestertiis constat. Hunc anulum pone 
in digito meo!" 

Ancilla anulum gemmātum in digito dominae ponit. In quo digito? In digito quarto, nam anulus 
ad eum digitum convenit. Aemilia laeta aspicit digitum suum qui anulo ornatur. 

Aemilia: "Speculum tenē ante mē!” 

Dēlia speculum tenet ante dominam, quae sé cum margaritis suis formosis aspicit. Et ānulē et 
margaritis delectatur. 

Aemilia cum ornamentis e cubiculo exit neque ostium post se claudit. 

Dēlia, quae iam sola est in cubiculo, sacculum et ànulos trés qui in mēnsā sunt aspicit. Ostium 
claudit, et ex anulis sümit eum qui magnam gemmam habet. 

Dēlia: “Quam pulcher est hic anulus! Neque haec gemma nimis magna est. Etiam ad meum 
digitum convenit anulus gemmātus!” 

Ancilla, quae nūllum ērnāmentum habet, anulum Aemiliae in digito suo ponit! Digitum cum 
anulo laeta aspicit — neque ea cum ornamentis exit. 

Delia, ancilla proba, quae tam pulchra est quam domina sua, tres anulos rürsus in sacculo 
dominae ponit et sine ornàmentis é cubiculo exit. Delia ostium post sé claudit. 

Dominae Romanae multis ornàmentis pulchris ornantur. Ancillae nülla aut pauca ornamenta 
habent. 


10. Domini et equi (cap. I-IX) 


Iàlius et Cornelius sunt domini Romani. Iülius est dominus pecüniosus, qui magnam villam 
habet et magnam familiam, id est multos servos. Etiam decem equos formosos habet 
Iulius. Cornelius non tam pecüniosus est quam lūlius: is decem tantum servos habet, et 
ünum equum album. Cornelius equum suum amat. 

Iūlius imperat: "Dūc equum ante ostium, Syre!” 

Ex decem equis Iülii Syrus sümit illum nigrum quem dominus ante alios amat eumque ante 
ostium dücit. Iam dominus in equo est. Iülius equo vehitur Tüsculum ad amicum suum 
Cornelium. 

Iülius ante ostium Cornēliī consistit et amicum suum, qui exit, salütat: ^Salve, amice! Süme 
equum tuum et veni in silvam cum amico tuo!" 

Amici duo oppidum relinquunt et per vallem ad silvam eunt. Equi laeti per campum currunt. 
Oves, quae errant in campo, equos timent et ad pastores suos accurrunt. Canes pastorum 
lātrant. Iam equi fessi ante rivum consistunt. Dum equi aquam bibunt ē rivo, domini 
caelum aspiciunt. Nülla nübes videtur, sol lücet in caelo sine nübibus. Itaque Iülius et 
Cornelius umbram petunt: campum relinquunt et in silvam intrant. Iam in umbrā sunt 
sub arboribus. Equi iam non currunt, sed inter arbores ambulant. 

Hic equus Cornēliī consistit et hinnit: "Hihihī!” Equus terram ante sé aspicit et nāsum ponit ad 
terram. 

Iülius, qui equum Cornēliī hinnire audit, equum suum nigrum vertit et interrogat: "Cūr equus 
tuus consistit?" 

Cornēlius: ^Quia vestigia videt in terrà." 

Iülius: “Quae vestigia?" 

Cornelius, qui iam in terrà est ante equum, vestigia quaerit, dum Iülius in equo suē exspectat. 

Cornēlius in terrà reperit vestigia lupi, quae digito monstrat: “Ecce vestigia lupi. Non procul abest 
lupus ipse." 

Lupus autem procul in monte ululat: "Huhuhü!" 

Equus Cornēliī, qui lupum ululāre audit, rürsus hinnit: ^Hihihi!" Equus Iülii lupum non audit 
neque hinnit. 

Cornelius: “Equus meus lupum timet." Cornelius equum suum album tenet. 

Iülius: “Meus equus nón timet lupum!" 

Cornelius: “Neque lupus equum tuum timet!" 

Cornēlius, qui prope vestigia lupi etiam alia vestigia reperit: “Quid hoc est? Non solum lupi, sed 
etiam ovis vestigia hic sunt!" 

Iülius: ^Quid agit ovis in silvà cum lupo? Num lupum amat ovis?" 

Cornelius: ^Non lupum ovis, sed lupus ovem amat - et amicam suam ēst!” 


11. Tabernae Iulii (I-X) 


Iülius est vir pecüniosus qui magnam villam habet prope Tüsculum oppidum. Iülius etiam 
tabernas habet in oppido. 

Grūmiē est tabernàrius qui Tüsculi pànem vendit. Qui ipsi pànem suum facere nón possunt 
pànem à Grūmiēne emunt. Hoc modo ille pecüniam facit. Sed taberna ubi Grūmiē 
pànem vendit non Grümionis, sed Iülii est. Iūlius est dominus Grümionis et tabernae 
eius. Ergo Grümioni necesse est pecüniam Iülio dare. Iülius à tabernario suð pecüniam 
accipit. 

Iülius cum servis Urso et Dāvē Tüsculum it. Dominus equo vehitur, servi non equis sed asinis 
vehuntur. Grümio non sine timore dominum venire videt. 

Iülius ante tabernam Grümionis consistit eumque salütat: "Salve, Grümio!" et ab eo salūtātur: 
"Salve, domine!" 

Grümio parvā voce Ursum interrogat: "Cūr dominus Tüsculum venit?" 

Ursus respondet: "Dominus ad tabernāriēs suēs adit quia pecüniam accipere vult." 

Ridet Ursus. Grümio non ridet: is verbis Ursi non delectatur. 

Grümio Iülio pànem ostendit: "Ecce pànis meus bonus." 

Iülius: ^Qui pànem bonum véndit magnam pecüniam facit." 

Grümio: "Sed multi alii sunt tabernāriī qui pànem vendunt. Ergo necesse est pànem parvo pretio 
vēndere. Némó qui pānem véndit magnam pecüniam facit." 

Iülius: “Mea est haec taberna: necesse est pecūniam domino tabernae dare. Centum sëstertiðs 
dā!” 

Grūmiē: “Centum sēstertiēs! Tanta pecünia apud mē in hāc tabernā nón reperitur." 

Grümio Iülio ostendit sacculum suum, qui neque plenus neque vacuus est. 

Iülius: ^Quot sēstertiī insunt in sacculo tuo?" 

Grümió nummos numerat: "Unus, duo, trés, quattuor, quinque..... nónàgintà; ecce nonàgintà 
sēstertiī insunt." 

Iülius (īrātus): ^Non satis est!" — sed pecüniam sümit et in sacculo suð ponit. 

Iam sacculus Grümionis vacuus est — sed in cubiculo sub lecto suo Grūmiē nón parvam 
pecüniam occultat! 

Iülius rürsus in equum ascendit et à tabernà Grümionis it ad aliam tabernam suam, quae est in 
vià ubi multi homines pecüniosi habitant. Tabernārius est Eumolpus, neque is panem, 
sed gemmas vendit. Qui gemmas vendit magnam pecüniam facere potest. Ergo Iülius à 
tabernārio suo Eumolpo magnam pecüniam accipere vult. 


12. Pater abest, adest māter (cap. I-X) 


Līberī in lectis suis dormiunt. Aemilia dormire non potest, quia sola iacet in magno lecto sine 
viro suð. Cür Aemilia sola est in cubiculo? Sola est, quia Iülius, vir eius, abest. Ubi est 
Iülius? Is Romae est. 

Aemilia exit e cubiculo, ostium post se claudit et intrat in atrium, ubi circum impluvium 
ambulat. 

Marcus, qui hominem in ātri ambulare audit, timet et sē interrogat: “Quis est qui ambulat in 
atrio, dum servi et liberi dormiunt? Quid agit ille homo? - Pater familiae Romae est. 
Dum dominus à villà abest, filius eius est dominus! Necesse est sine timore virum im- 
probum petere...!” 

Marcus exit e lecto atque ostium aperit, neque e cubiculo suo exire audet. Baculum crassum, 
quod sub lecto iacet, sūmit, quia virum illum improbum, qui in villam intrare audet, 
baculo pulsare vult! 

Aemilia, quae ostium aperiri audit, ad cubiculum Marci se vertit, et Marcus, qui hominem per 
umbram ad sé venire audit, perterritus est: baculum ponit, ostium claudit, et lectum post 
ostium ponit! 

Māter, quae ostium aperire vult neque potest, imperat: "Age! Aperi ostium, Marce! Mater tua est.” 

Marcus vocem Aemiliae audit et ostium aperit. 

Mārcus: "O mamma! Vir improbus in àtrio ambulat et...” 

Aemilia ridet et filio suo osculum dat: ^Non est vir improbus, sed femina proba, quae virum 
suum probum exspectat. Pater abest, sed māter tua apud té adest. Nēmē improbus in 
hanc villam intrare potest aut audet." 

Et māter et filius rident et rürsus lectos suēs petunt. 


13. Servī dormiunt (cap. I-XI) 


In villa Iülii multa sunt cubicula parva et magna. Magnum est cubiculum Iülii et Aemiliae, in 
eo magnus lectus est. Pater et māter in magno lecto dormiunt. Cubicula liberorum parva 
sunt et in iis lecti sunt parvi. Marcus et Quintus et Iülia in parvis lectis dormiunt. 

Servi multi in üno cubiculo magno dormiunt. In cubiculo servorum nūllī sunt lecti. Servi 
qui dormiunt non in lectis, sed in terrà iacent. Etiam multae ancillae in üno cubiculo 
dormiunt neque eae lectos habent. 

Ecce Dàvus qui cum aliis servis fessis in magno cubiculo iacet. Pauci servi iam dormiunt, alii 
verba faciunt, alii rident. Servi qui dormire volunt voces aliorum audiunt nec dormire 
possunt. 

Syrus, qui Médum apud sé non videt, Léandrum interrogat: "Ubi est Médus? Cür hic non 
dormit? Estne aeger?" 

Lēander: "Mēdus sānus est, sed à villà abest, quia nummos domini nostri habet! Dàvus dicit 
"Mēdum Rēmae amicam habēre” Putat eum Rómae esse apud amicam suam." 

Syrus: "Ergo Medus non solus in terrà dormit, sed in lecto cum amica sua!" 

Syrus et Leander rident. 

Dāvus servos tacere iubet: "Tacēte, servi! Iam necesse est dormire." 

Servi tacent atque oculos claudunt. Iam nülla vox auditur. 

Iam Dāvus et alii multi dormiunt, sed Syrus et Leander et alii qui prope Dāvum iacent dormire 
non possunt, quia Davum animam dücere audiunt! 

Dāvus enim stertit: ^Zzzzz...àrrch, zzzzz...ārrch!” Syrus, qui fessus est, dormire vult atque oculos 
claudit, nec dormire potest, quod Dāvum stertere audit. Anima Davi non videri, sed 
audiri potest! Syrus oculos claudere potest, aures claudere non potest. 

Syrus (īrātus): “Ssst!” 

Dāvus rürsus stertit: "Zzzzz...ārrch!” 

Syrus: "Tacē, Dāve!” 

Dāvus non respondet, sed Leander: "Tace, Syre! Dāvus nüllum verbum facit!" 

Syrus: "Verbum non facit, sed stertit. Audi! Némo hic dormire potest!" 

Syrus sé ad Dàvum vertit et digitum suum ad nasum eius apponit! 

Iam non stertit Dāvus. Is atque ceteri servi bene dormiunt. 


14. Puer armātus (I-XII) 


Avunculus Marci, cui nomen est Aemilius, in Germāniā militat. Illic exercitus Romànus fines 
imperii Romàni à Germanis defendit. Castra exercitüs mille passüs à flümine Rheno 
sunt in magnā silvā, ubi hostes sē occultant. Milites Romani impetum Germanorum ex- 
spectant, neque hostes barbaros timent. Romani enim bona arma habent atque circum 
castra fossa et vallum altum est. Germàni castra Romàna expugnāre nón possunt. 

Mārcus Aemilium militem fortem esse putat. Puer ipse mīlitāre vult ut avunculus suus, neque 
arma habet Marcus, et Iülius dicit "nūllēs pueros militàre aut arma ferre posse? 

Quid igitur facit Marcus? Arcum facit ex ramo et līneā; etiam sagittas facit ex rāmīs tenuibus. 

Dum Marcus arcum facit, Iülia in horto lüdit cum cane suā Margarītā. Sub arbore puella ràmum 
reperit. Iülia cani ramum ostendit: "Ecce rāmus, Margarita! Quaere eum!" rāmumgue 
procul à cane iacit. Canis ramum quaerit, reperit, ad Iüliam portat. Canis ramum ante 
pedes Iüliae ponit et caudam movet. 

Marcus frātrem suum vocat atque ei arcum suum novum ostendit: “Ecce arcus meus, Quinte. 
Iam miles fortis est frater tuus!" 

Quintus: "Miles Romànus gladio et pilo armātus est, non arcü et sagittis. Ea arma sunt 
Hispanorum et Gallorum qui in exercitū Romano militant." 

Marcus: "Sed exercitui necesse est arcüs et sagittàs habére, neque enim pila gravia procul iaci 
possunt. Sagittae procul volant quia leves sunt." 

Marcus sagittam sümit et in arcü ponit. Ecce sagitta ex arcü iacitur et in horto prope Iüliam ad 
terram cadit. Iülia perterrita sagittam prope caput suum volare sentit — sagitta aurem eius 
tangit! 

Syra, quae cum lūliā in horto est, sagittam prope lIüliam volare videt atque irata ad Marcum 
currit. Mārcus, qui Syram accurrere videt, arcum ad terram iacit atque fugit. Syra arcum 
Marci manü capit eumque procul ex horto iacit. Marcus tristis arcum suum volare aspicit. 

Canis quoque arcum volare videt. Canis etiam illum ramum quaerit ac reperit, neque eum ad 
Marcum portat. 

Quintus ridet, quod ‘militem fortem’ sine armis fugere videt! 


15. Kalendarium Romanum (I-XIII) 


Cornēlius suo Sexto filio kalendārium monstrat: “Ecce kalendārium Romànum, Sexte, cum 
nominibus mensium et numero dierum. Annus totus quot menses et quot dies habet?" 

Sextus: "Duodecim mēnsēs et trecentos sexāgintā quinque diēs.” 

Cornēlius: “Hoc est kalendārium novum. In kalendāriē Rómàno antiquissimo numerus 
mēnsium erat decem tantum, non duodecim. Tunc ménsis anni primus erat Mārtius, id 
est initium vēris; ante Martium hiems erat sine nómine mensium. Ergo necesse erat anno 
dare duós novos menses: lānuārium et Februarium. Quam longus est mensis Ianuarius?" 

Sextus: Tānuārius ünum et trigintà dies longus est.” 

Cornelius: "Qui mensis brevissimus est?” 

Sextus: "Februārius, qui duodētrīgintā tantum dies habet." 

Cornēlius interrogat: ^Qui dies anni brevissimus est?" 

Sextus nón respondet, neque enim diés nūmināre potest. 

Cornēlius: "Diēs brevissimus - et nox longissima - est ante diem octāvum kalendās lānuāriās. 
Dies longissimus - et nox brevissima - ante diem octavum kalendas Iülias est. Eo die sol 
altissimus est in caelo. Dies et horae longiores sunt aestate quam hieme et breviores hieme 
quam aestate." 

Sextus: “Quid? Nonne tótó anno aequae sunt horae?" 

Cornelius: "Toto anno, et aestate et hieme, dies in duodecim horas dividitur, ergo horae diet 
longiores sunt aestate quam hieme." 

Sextus: "Aestāte dies et horae non solum longiērēs, sed etiam calidiorés sunt. Qui ménsis anni 
calidissimus est?" 

Cornēlius: ^Mensis anni calidissimus est Iülius, et Augustus prope tam calidus est quam Iülius. I1 
duo menses non à deis, sed ab hominibus nominantur: Iülius à Iülio Caesare et Augustus 
à Caesare Augusto. Ante tempora Iülii Caesaris et Caesaris Augusti nómina eorum 
mēnsium erant 'Quintilis' et "Sextīlis à numeris 'guīntē et "sexto, quia in kalendāriē 
antiquo mensis primus erat Martius; Iülius igitur mensis quintus erat et Augustus mensis 
sextus." 

Sextus: "Etiam praenoómina sunt "Ouīntus et ‘Sextus’. Mensis Sextilis igitur nominatur à meo 
praenomine 'Sexto' et Quintilis à praenomine amici mei QQuinti'! Cür numeri sunt 
praenomina nostra?” 

Cornēlius: "In familiis antiquis magnus numerus erat liberorum, ergo filio quinto nomen 
erat 'Quintus' et filio sexto ‘Sextus’. Nunc, quia pauci sunt liberi, etiam filio primo aut 
secundo praenomen datur Quintus; ut filio Iülii secundo, aut ‘Sextus’, ut filio meo 
primo." 

Sextus gaudet quod patri eius non sex filii sunt, sed ünus tantum! 


16. Asinus currens (cap. I-XIV) 


In campo prope hortum Iülii pueri pilā làdere solent. Màrcus pilam sümit et "Veni mécum in 
campum, Quinte!" inquit. Màrcus in campo cum frātre suo pilā lüdere vult. 

Marcus et Quintus campum petunt cum cane, cui nomen est Cerberus. Pueri pila lūdere 
incipiunt. Alter ad alterum pilam iacit, primum Marcus ad Quintum, qui pilam capit et 
ad Marcum iacit. Marcus pilam capit et rürsus ad Quintum iacit neque Quintus pilam 
capere potest - sed canis pilam capit! Iam canis ante Quintum stat pilam Ore tenens. 

Quintus pilam à cane poscit: ^Dà mihi pilam, Cerbere!" Canis autem pilam dentibus tenet neque 
eam relinquit. 

Prope pueros lüdentés parvus asinus in herba iacet. "Ille asinus mé portàre potest" inquit Mārcus, 
atque ad asinum adit. 

"Surge, asine!" inquit, et asinum pede pulsat. Asinus surgit, et Màrcus eum ascendit. Iam puer 
super asinum sedens "Ecce equus meus, Quinte!" inquit, “Eques fortis est frāter tuus!" 

Quintus: "Qui asinē vehitur eques non est! Neque asinus té vehere vult." 

Marcus asinum manü verberat et clamat: “Curre, asine!” sed asinus, qui puerum gravem vehere 
non vult, quietus stat neque së movet. 

Asinus rudit: "Hīaāhīaā!” 

Canis asinum rudere audit et lātrat: “Baubau!” Pila ex ore canis cadit. Quintus pilam capit 
eamque in asinum iacit! Asinus perterritus currit — et Mārcus ad terram cadit! Asinus 
eum cadentem pede pulsat. 

In herbà iacēns Mārcus asinum currentem aspicit. "Consiste, asine!” clàmat puer, sed asinus ab 
eó fugit. Canis post asinum currit. 

Quintus ridet quod 'equitem fortem' in herbà iacentem videt. 

Marcus īrātus "Stultus est asinus!" inquit. 

Quintus: "Qui asino vehitur tam stultus est quam asinus suus! Surge, "asine!” 


17. Puer aeger et medicus (cap. I-X V) 


Hodiē māne Mārcus dicit ‘sē ē lecto surgere non posse nec lūdum petere} 

"Cür surgere nón potes?” interrogat Dāvus. 

"Surgere non possum" respondet Marcus, "quia aegroto. Caput mihi dolet." Hoc dicens puer 
oculos claudit et tergum ad Dàvum vertit. 

Dāvus Iūlium, patrem Mārcī, vocat: "Veni, domine, et aspice tuum Marcum filium, qui dicit ‘sē 
aegrotare!" 

Iülius intrat et spectat filium in lecto iacentem. 

Marcus sé vertit et faciem dolentem ostendit; manum ad frontem apponit et "Aegrētē, pater" 
inquit, "Ei, ei! quam dolet caput! Surgere nón possum." 

"$1 aegrótàs" inquit Iülius, "necesse est medicum vocāre. Is tē sānāre potest." 

Iülius statim servum iubet Tüsculum ire atque medicum arcessere. 

Post horam servus cum medico ad villam Iülii redit. Medicus Marcum linguam ostendere iubet, 
et linguam eius rubram esse videt. Tum oculos et aurés eius spectat et frontem eius tangit: 
nec nimis calida nec nimis frigida est frons. Deinde medicus manum super pectus pueri 
imponit et eum bene spīrāre atque cor eius bene palpitāre sentit; puer pulmones bonos et 
cor bonum habet." 

"Quid tibi dolet?" interrogat medicus. 

"Caput et venter dolet" respondet Marcus. 

Tum medicus "Ergo" inquit "corpus tuum nimis plenum est sanguinis. Necesse est venam 
aperire. Ecce culter meus." Medicus puero cultrum suum ostendit. 

Cultrum medici videns Mārcus "Iam nón tam male mé habeo" inquit, “Satis bene mē valere 
sentio. Caput iam non dolet neque mē ventrem malum habere puto." 

Ridet medicus. At pater īrātus iubet filium suum statim é lecto surgere atque lüdum petere! 


18. Canis ululāns (cap. I-X V) 


Nox est. Villa Iülii obscūra et quieta est. Omnes dormiunt. Parentes in magno cubiculo suo 
dormiunt. Uterque filius, Mārcus et Quintus, in cubiculo suð parvo dormit. Soror eorum 
Iülia etiam in parvo cubiculo cubat, sed hac nocte male dormit, quia caput ei dolet; 
puella vigilàns gallum canentem exspectat. Fenestra cubiculi clausa non est, aer frigidus 
cubiculum intrat. Puella per fenestram apertam nihil videt praeter caelum obscürum, 
nam lüna et stellae nübibus operiuntur. Iülia noctem obscüram timet, ea enim solem et 
caelum clārum amat, horto et rosis delectatur. 

Tum per noctem obscüram et quiétam canis ululat: Uhuhuhü!" 

Iülia canem ululāre audit et perterrita est: capilli horrent, cor palpitat, puella in lecto se movere 
non audet, et clamat: "Mamma! Veni!" 

Aemilia clāmēre filiae excitatur et statim accurrit. "Quid est, mea filia?" interrogat, "Non 
dormis? Adhüc nox est." 

Ilia: "Non dormiē quod lupum timeo. Audi, mamma: lupus ululat. In horto nostro est lupus 
ferus!" 

Aemilia canem rürsus ululāre audit et "Nn est lupus, Iülia" inquit, "est canis tua Margarita quae 
ululat. Num tü canem tuam times?" 

Etiam Marcus et Quintus clamorem vēcēsgue audiunt et cubiculum Iüliae intrant. 

"Quid non dormītis?” interrogant, “Num iam tempus est é lecto surgere?" 

"Nondum mane est" inquit māter, "Tülia perterrita est quia putat canem ululantem esse lupum! 
Sed nunc vos omnés dormite!" 

Marcus "O, quam stulta es, Ilia!" inquit ridens. 

"Tace, Marce!" inquit māter, "Adhüc tempus est dormire. Audimus ululantem canem, non gallum 
canentem." 


19. Via Ostiēnsis (cap. I-XVI) 


Mēdus cum amīcā suā in patriam suam Graeciam ire vult. 

Medus: "In portü Ostiensi bona nàvis nēs opperitur. Necesse est nos ambulàre Ostiam, neque 
enim equum aut asinum habemus." 

Lydia: "Ostiam ambulare non possumus. Nimis longa est via.” 

Medus: "Via Ostiensis paulo longior est quam via Latina Tüsculo Rómam. Si fessa es, ego tē 
portàre possum!" Hoc dīcēns Médus amicam suam complectitur eique osculum dat. 

Lydia: “Tū mē portàre non potes. At si necesse est, tecum Ostiam ambulo. Fessa non sum ac 
paucās rēs mécum fero." 

Ergo Medus et Lýdia Roma egrediuntur et Ostiam ambulare incipiunt. Medus saccum portat cum 
rébus Lydiae et suis. Post trés horas Lydia consistit ac fessa apud viam considit. Medus 
quoque consistit et tristis viam longam ante se intuetur. Tum viam post se spectat. Illic 
venit vir crassus cum asino qui duos saccos gravēs vehit. 

Medus illum virum salūtat: "Salve, bone vir!" et "Ecce amica mea fessa" inquit, “iam non potest 
ambulare. Potestne eam portāre asinus tuus?" 

"Asinus meus iam duos saccos gravés portat" inquit vir crassus; "mē portàre non potest aut 
non vult, quia ego nimis crassus sum. Sed amica tua tenuis et levis est. Asinum meum 
ascende, formosa! Dà mihi manum!" 

Lydia surgit. Medus ipse amicam suam asinum ascendentem manü sustinet. 

Super asinum sedēns Lydia "Ambulàa, asine!” inquit, sed asinus in viā stat neque ē loco sé movet. 
Tum Mēdus herbam carpit et ante asinum tenet. Asinus herbam ésse vult atque ambulare 
incipit. Lydia laeta asino vehitur. 

Medus: "Bonus es vir quod asino tuð amicam meam vehis. Nos Rūmā venimus et Ostiam imus. 
Tüne quoque Ostiam 1s? Quod nomen tibi est?" 

“Mihi nomen est Mopsus" inquit ille, "Ostiam eð, nam illic habito. Cür vos Ostiam itis?" 

Medus: ^Ex portü Ostiensi in patriam nostram Graeciam nàve vehi possumus. Illic bona nàvis 
nēs opperitur." 

Medus é saccē suð mālum sümit et “Ecce” inquit ^màlum tibi do, amice!" 

Mopsus: "At sacci quós asinus meus portat pleni sunt mālērum. Tabernārius sum, māla et pira 
vendo. Malum à te non accipio." 

Medus: "Sed nihil aliud habeo quod tibi dare possum." 

Mopsus: "Id necesse non est. Më delectat amicam tuam formosam mécum vehere." 

Dum Medus cum Mopso loquitur, Ostiam adveniunt. Asinus ante tabernam Mopsi consistit. 
Dominus asino suo fesso māla dat. 

Medus: "Vale, Mopse, bone amice!" 

Mopsus: "Etiam vos valēte, amici mei! Bene nāvigāte!” 

Item Lydia "Vale, amice!" inquit, "Nihil habeo quod tibi dare possum -praeter osculum" et 
Mopso osculum dat. Ille osculo tam pulchrae fēminae laetatur. 

Medus id spectàns non laetatur. "Venī mécum, Lydia!" inquit, et statim ad portum ire incipit. 

Lydia Mopsum tristem relinquit et amicum suum sequitur. 


20. Medicus doctus (cap. I-X VII) 


Dominus, cum Tūsculum it, eguē vehitur aut lecticà portatur à servis suis. Servi vero asinis vehi 
solent; sed servus qui medicum arcessere iubetur, nón asino pigro, sed equo currente 
vehitur. Medicus quoque equo vehitur. Itaque brevi tempore ad aegrum venire potest. 

Léander Syrum equum ascendere videns interrogat: "Cūr tū hodie equo veheris, Syre? Nos servi 
asinis vehimur, non equis!" 

Syrus: "Eguē vehor quia medicum arcessere iubeor. Eguē currente brevi tempore Tüsculum ad 
medicum vehor. Medicus quoque equo vehitur." 

Syrus igitur equo vehitur Tüsculum ac post horam cum medico redit. 

Medicus ēstiāriē "Aperi ostium!" inquit, "Medicus sum, à domino tuð exspector.” 

"Récte dicis, medice” inquit ēstiārius ostium aperiens, “tū à dominē exspectāris, quia filius eius 
aegrotat. Atrium intra!" 

Medicus àtrium intrat atque illic à Dāvē servo salūtātur: "Salve, medice!” 

Medicus: "Ubi est dominus tuus? Cür à servo, non à domino, salūtor?” 

Iülius intrāns "Salvē, medice!” inquit, "Laetor tē iam adesse, nam tū ut ‘medicus doctus ab aegris 
laudāris. Veni mécum ad filium meum aegrum!" 

Medicus: "Rēctē dicis: laudor à multis aegris quos sānē vel sānāre conor." 

Iülius: ^Vos medici laudàmini ab aegris quos bene sānātis, non laudāminī ab iis quos male sānāre 
conamini et qui adhüc aegri sunt - aut iam mortui!" 


21. Numeri et litterae (cap. I-X VIII) 


Quibus litteris significantur numeri? Litterae septem quibus numeri significantur sunt C, D, I, L, M, V, 
X. Litterā I significatur numerus 'ūnus, V "quinque, X ‘decem’, L 'guīnguāgintā, C ‘centum’, 
D "quingenti M ‘mille’. Ecce magnus numerus in quo omnés numerorum litterae iunguntur: 
MDCLXVI = mille sescenti sexāgintā sex [= 1666]. 

Si bis scribuntur litterae I, X, C, M, significantur numeri ‘duo’ II, viginti XX, ‘ducent? CC, ‘duo milia 
MM. Si eaedem litterae ter scribuntur, numeri significantur 'tres' III, *trīgintā XXX, 'trecenti 
CCC, ‘tria milia MMM. 

Sī ante V et X ponitur 1, fiunt numeri ‘quattuor’ IV et ‘novem IX; sī X ante L et C ponitur fiunt numeri 
"guadrāgintā XL et Ánonagintaà' XC. Numeri ‘sex’, ‘septem’, 'octē significantur cum ad V 
adduntur I, II, III: VI, VII, VIII. Hi omnés numerorum litterae adduntur ad litterās X, L, C, D, 
M. 

Diodorus magister discipulos suos et litterās et numeros docet. "Ecce" inquit "tres litterae: X, C, M. 
Quaeque littera numerum significat. Qus numeros?" 

Titus: "Littera X numerum ‘decem significat, C ‘centum’, M 'mīlle” 

Magister: "Dīvidite quemque numerum in dimidiàs partes! Quid est dimidium ‘decem’, dimidium 
‘centum’, dimidium *mille'?" 

Sextus: "Dimidium decem est quinque, dimidium centum quinquaginta, dimidium mille guīncentī.” 

Magister: "Ouīngentī, non 'quincenti'! Quómodo hi numeri breviter scribuntur?" 

Sextus "Quinque' scribitur litterā V, 'quinquágintà' L, 'guīngentī D.” 

Magister: "Prome tabulam et stilum, Marce, et scribe X bis et ter!” 

Marcus bis X scribit: XX, tum eandem litteram ter scribit: XXX. 

Magister: "Quos numerēs scribis?" 

Mārcus: "Scribo numeros ‘duodecim’ et *trédecim"" 

Magister: ^O Mārce! quam stulte respondes! ‘Duodecim et 'trēdecim' scribuntur XII et XIII, non 
XX et XXX! Iis litteris significantur numeri 'viginti' et 'trīgintā. Iam scribe quadraginta et 
"guīnguāgintā!” 

Mārcus X scribit quater: XX XX, et quinquies: XXXXX. 

Magister: "Prāvē scribis! Non oportet totiēs X scribere, nam quadraginta scribitur XL et quinquaginta 
breviter scribitur L." 

Sextus: "Litterā L non modo numerus significatur, sed etiam praenomen, id est Lūcius. Itemque litteris 
M et C significantur praenoómina "Mārcus' et "Gāius. Cür praenomen "Gāius scribitur littera C, 
nón G?" 

Magister: "Quia antiquis temporibus üna littera erat C significans et C et G.” 

Sextus: "Ergo numerus QVINGENTI tunc erat OVINCENTI!” 

Magister: "Récté dicis. At nunc additur parva linea quae litteram G, non C, esse significat." 


22. Amor adulēscentium (cap. I-XIX) 


Iülius in peristylo suo magnifico, quod columnis et signis deorum ērnātur, cum amīcē suð 
Cornelio loquitur. 

"Certe tū vir beatus es, Iüli", inquit Cornelius, “nam villam magnificam possides cum magnā 
familià atque uxore pulcherrima." 

Iülius: “Mea uxor nón pulchrior est quam tua. Tū quoque es vir beatus, Cornēlī, quamquam tibi 
non tanta villa atque minor familia est. Neque enim eae sunt rés quae hominēs beātēs 
faciunt." 

Ad hoc Cornelius "Ita est ut dicis", inquit, "sed vir pauper à feminis divitibus nón amātur neque 
virgo pauper amatur à viris divitibus!" 

Iülius: "Immo ego adulescens dives virginem pauperem amābam - nec vēro ab eà amābar! 
Numquam ab eā salūtābar, epistulae ac flores, quós ad eam mittēbam, ad me 
remittébantur. Itaque tristis eram ac miser. Parentes mei multis modis mē dēlectāre 
conàbantur, optimum cibum mihi dabant, sed ego paulum edēbam et nocte male 
dormiēbam.” 

Cornēlius: "Cūr illa virgo pauper tē adulescentem divitem non amābat?” 

Iülius: “Quia alium virum divitem amābat - nec vero ab illo viro pessimo amābātur, quod virgo 
pauper erat!" 

Cornēlius: "Ouae erat illa virgo pauper?" 

Iülius: “Erat Aemilia, quae nunc uxor mea est ac mē nec üllum alium virum amat. Hodie beātī 
coniuges sumus." 

Cornēlius: "Ego quoque adulēscēns virginem pauperem amābam, neque putābam mē ab eà amārī 
quia ipse pauper eram. Sed illa mē nec üllum alium virum amābat - ac nunc uxor mea 
est. Nos beātissimī sumus coniuges, quamquam divites nón sumus. Uxor mea mulier est 
optima ac pulcherrima." 

Iülius: “Uxor tua non melior neque pulchrior est quam mea Aemilia!" 


23. De novo infante (cap. I-XX) 


Aemilia, quae iam duos filios et ūnam filiam habet, novum infantem exspectat. Illa alteram 
filiam habēre vult, sed maritus eius Iülius magis gaudebit si filium habebit, quamquam 
dicit ‘sē velle filiam habēre” 

Heri Iülius nesciébat uxorem suam novum infantem exspectàre, quamquam vidēbat eam minus 
gracilem esse. Nunc autem intellegit Aemiliam non propter cibum crassiorem fieri! 

Iülia parentes de "alterā fīliā” loquentes audit, atque ita scit dē novo infante. Neque véro gaudet 
Iülia, nam sola vult totum amorem parentum sibi habere! Verba Aemiliae de parvula 
soróre quae aeque amābitur eam non satis consolantur. 

Mārcus et Quintus dē infante qui exspectātur nesciunt. Iülia autem dē hàc ré tacere nón potest. 
Frātrēs vocat et iis "Audite!" inquit, "Mox ego non ero sola puella cum duobus pueris. 
Post paucos menses mihi soror erit." 

Pueri statim ad mātrem adeunt eamque interrogant: "Estne vérum quod dicit Iülia? Sororemne 
habebimus?" 

Aemilia: ^Certé novum infantem habebo, sed filiumne an filiam, némo scit. Vēsne frātrem an 
sororem habere vultis? Nonne laetābiminī si alteram sororem habebitis?" 

Marcus: "Ego parvulis infantibus non delector. Semper in cünis iacent, mécum lüdere non 
possunt, nihil dicunt, sed magnā voce vāgiunt!” 

Aemilia: ^Noli ita loqui, Mārce! Ante octó annos tū ipse in cünis iacēbās ac vāgiēbās nec cum 
aliis pueris lüdere poteras." 

Quintus: "Ego non fratrem, sed sororem volo, etiam si filia illa parvula sola à mātre cūrābitur, 
nēs liberi maiores non cürabimur!" 

Aemilia: "Vēs omnēs bene cūrābiminī, etiam si filiolam habēbē. Nolite timere!" 


24. Filius mercatoris (cap. I-XX) 


Mició est mercātor qui Ostiae prope portum habitat. Vir dives est, qui merces suās, quae ex terris 
alienis advehuntur, magno pretio in Italia vendit. Filius Micionis, cui nomen est Marinus, 
iam adulescens est septendecim annorum. Marinus puer apud magistrum suum optimus 
discipulus erat, qui nón modo litterās et numeros bene discēbat, sed etiam ipse per sē 
libros legebat. 

Mercātor sic filio suo loquitur: "Ab hoc anno puer nón es, Marine. Volo técum loqui dé tempore 
futüro. Visne mercātor esse ut pater tuus? an nauta?" 

Marinus respondet: "Ego nec mercātor nec nauta esse volo, nam non solum nautae, sed etiam 
mercātērēs nāvigāre debent, ac multae nāvēs cum mercibus in flūctūs merguntur. 
Tempestātēs et mare turbidum metuo. Sed nolo domi manere. In Graeciam ibo, quia 
litteras Graecas ac linguam Graecam discere volo. Doctus ero ut magister meus, nec 
solum libros Latinos, sed etiam libros Graecos legam. In Graecià viros doctos audire 
potero ac multas rēs ab optimis magistris discere. Vīsne mē tecum in Graeciam dūcere?” 

Verba filii patrem non delectant, nam is putābat filium suum velle mercatorem esse. Nec tamen 
aduléscentem tam prüdentem domi tenére vult, itaque filio *"Gaudeo" inquit “quod 
vis mécum in Graeciam ire, quamquam mercator esse non vis. Bene intellego te, ut 
adulescentem prüdentem, plüra discere velle in Graecia apud magistros doctissimos. 

Sed nāvigāre necesse est, si in Graeciam īre volumus, et tū dicis "tē mare metuere neque 
nāvigāre velle!” 

Marinus: "Si bonam nàvem et gubernātērem prüdentem habebimus ac ventum secundum, sine 
metü tecum nāvigābē, pater." 

Septimo dié post hoc colloquium, vento secundo atque caelo seréno, Mició cum Marino filio 
proficiscitur. In portū Ostiensi filius matrem suam complectitur et osculatur. "Vale, 
māter mea!" inquit, et māter lacrimam dētergēns "O Marine! Vive valēgue!” Tum filius 
cum patre nàvem conscendit. 

Vela vento implentur et nāvis plenis velis ē portü egreditur. 


25. Gubernator optimus (cap. I-X X) 


Micio mercātor cum filio suo Marino Graeciam petit. Mercēs suās magno pretio in Graecia 
vendere vult et illic novās mercés minore pretio emere, quàs deinde in Italià vēndet pretio 
māiēre. Hoc modē mercātor prüdéns magnam pecüniam facere solet. Certē mercātor 
dives est Micio. 

Dum nāvis vento secundo per mare vehitur, Marinus in puppi sedet et librum dē optimo 
gubernātēre, cui nómen erat Palinürus, legere conátur. At difficile est in puppi librum 
legere, quia gubernator absentem cantat amicam. Marinus eum tacere iubet, sed ille 
foedà vēce cantāre pergit! 

Adulēscēns oculos à libro suo tollēns mare et caelum intuetur. Suprà mare nübes ātrās oriri videt 
et procul tonitrum audit. Statim patrem adit et "Videsne" inquit "illās nūbēs ātrās? Quid 
eàs significare putās? Ego tonitrum ac tempestātem venientem timeo, nam tonitrus iam 
procul auditur. Nolo in medio mari tempestatem opperiri. Iube gubernatorem portum 
petere, pater! Illic finem tempestātis opperiri poterimus." 

Mercātor véro ^Noli timēre!” inquit, "Gubernātor noster est bonus nauta, qui officium suum scit. 
Certē tū plūrēs libros legis quam ille, et multas res difficiles scis, sed nāvigāre nescis - id 
libri tui tē docere non possunt. Manē tranquillus in puppi et perge librum tuum legere!" 

"Ego tranquillus sum" inquit filius, “nec iam tranquillum erit mare!" 

Marinus ad gubernātērem redit, qui màiore voce cantāre incipit, dum totum caelum nübibus 
atris operītur et iam prima fulgura mare illüstrant. Gubernātor véro neque caelum neque 
mare aspicit, et male canere pergit! 

"Tacē, gubernator!" inquit adulescens, "Spectà caelum! Fac officium tuum! Necesse est portum 
petere, antequam māxima tempestas oritur." 

Gubernātor nüllum verbum respondet, sed ridens sé ad Marinum vertit eumque ümidis oculis 
intuetur. Tum adulescens animadvertit eum manī tenére poculum - ex guē nón aquam 
bibit! 

Subito magnus ventus flare incipit ac nàvis magnis flūctibus iactātur. Gubernātor surgere conatur 
nec pedibus stàre potest et ante Marinum labitur. Clamant omnes et Neptünum invocant: 
"Servà nos, Neptüne!" Nāvis sine gubernatore in mari turbido errat atque aquà impleri 
incipit. Nautae aquam haurire conantur ac merces graves in mare iaciunt. 

Tum vērē, omnibus perterritis, Marinus tranquillus in loco gubernatoris considit: is navem 
contrà ventum vertit et in mediis flüctibus rēctē gubernat. Ita nāvis servatur nec flüctibus 
mergitur. Paulo post ventus cadere incipit. 

Laetantur omnēs et Marinum ut optimum gubernatorem laudant eumque ‘alterum Palinürum' 
vocant. 

Micio laetus filium complectitur et "Profecto" inquit "tū non solum libros legere, sed etiam 
nàvem gubernare scis!" 

Marinus autem "Librum legebam" inquit "dē Palinüro, optimo gubernātēre. Ut vides, libri mei 
multas rēs mē docere possunt." 


26. Magister numeros dictat (cap. I-XXT) 


Magister Diodorus, postquam discipulos numeros breviter scribere docuit, sex numeros iis dictat: 
‘quattuor’, ‘novem’, ‘quattuordecim’, "ūndēvīgintī, quadringenta '"nongenta'. Cür magister 
'quadringenta' et 'nongenta' dicit, non 'guadringentī et nongenti'? Numeri qui in -genta 
desinunt sunt neutrum plüralis. 

Quisque discipulus suó modē numeros scribit. Sextus sic scribit: IV, IX, XI, XIX, CD, CM; Titus sic: IV, 
IX, XIV, XIX, XL, XC; Marcus sic: III, VIII, XIII, XVII, CCCC, DCCCC. 

Diodorus, postquam numeros dictavit et discipuli eos scripserunt, tabulam cuiusque discipuli in manüs 
sümit et spectat id quod scriptum est. Némo discipulus omnes numerēs rēctē scripsit, at magister 
Sextum et Titum quattuor numerēs rēctē scripsisse videt. "Vos" inquit “quattuor numerēs rēctē 
scripsistis, Sexte et Tite." 

Sextus: "Scripsimus ita ut nós numeros scribere docuisti." 

Diodorus: "Nec vero té CD et CM scribere docui, Sexte, nam C rārē ponitur ante D et M, ‘quadringenta’ 
et 'nongenta' réctius scribuntur CCCC et DCCCC.” 

Marcus: "Ego ita scripsi!" Mārcus dicit ‘sē ita scripsisse 

Magister: “Tū rēctē C quater scripsisti in iis numeris, sed etiam I quater scripsisti in numeris ‘quattuor’, 
‘novem’, ‘quattuordecim’, 'ündeviginti: HI, VII, XIIIT, X VIII. Id tē non docui! Scio antiquos 
Rēmānēs totiēs I scripsisse, sed hodie littera I ponitur ante V et X: ‘quattuor’ scribitur IV, 
‘novem IX, ‘quattuordecim’ XIV, 'ündeviginti' XIX - hi numeri rēctē scripti sunt à Sexto et 
Tito." Magister dicit 'hos numeros à Sexto et Tito recte scriptos esse. 

Tum magister sé vertit ad Titum, qui XL et XC scripsit, et "Sed cür tū” inquit "XL et XC scripsisti? Eae 
litterae significant 'guadrāgintā et 'nonàgintà, non ‘quadringenta’ et 'nongenta, ut ego vobis 
dictāvī.” 

Titus: "Ego tē 'guadrāgintā et nonàgintà dicere audivi." 

Magister: "Male audīvistī! Tūne malās aurēs habēs? Profecto ‘quadringenta’ et 'nongenta' dixi. Nonne vos 
mē ita dīcere audīvistis, Mārce et Sexte?” 

Sextus: "Certē nēs ita tē dicere audivimus. Scrīpsimus eós numerēs guēs nobis dictāvistī.” Sextus et 
Mārcus magistrum numeros ‘quadringenta’ et 'nóngenta' dictantem bene audivérunt, Titus male 
audivit. 

Mārcus: "Sed ego ūnus ex tribus discipulis eos numeros récté scripsi! Cür mé non laudāvistī, magister?" 

Magister: “Tē non laudāvī, quia alios quattuor numeros prāvē scripsisti." 

Marcus: "Ego scripsi ut antiqui Rūmānī scribebant. Num tū antiquos Rómànos prāvē scripsisse putās?” 


27. lanitor probus (cap. I-XXII) 


Dorippa, amica Lydiae, sola habitat Romae in domo apud Tiberim flūmen. Forēs domüs cüstodit 
ianitor, cui nomen est Sannio. 

Dorippa Lepidum amicum habēbat, sed iam eum é domo suā pepulit, quia eum falsum amicum 
esse arbitratur. 

Domum reversus Dērippa iānitērī "Si Lepidus redit" inquit, ^noli admittere eum! Virum illum 
improbum iam vidére nolo. Non me, sed ancillam amat." 

Vesperi Lepidus cum novis floribus redit atque ianuam pulsat clāmāns: “Heus, iānitor! Aperi 
iānuam! Lepidus sum. Venio amicam meam salūtātum.” 

Sannio: ^Non licet mihi té admittere. Dērippa técum colloqui nón vult. Puto eam iam dormitum 
iisse. Dicit nón se, sed aliam feminam à tē amari" 

Lepidus: "Nēn vérum est quod illa dicit. Ego sum vérus amicus qui amicam meam non fallo. 
Necesse mihi est cum eā colloqui." 

Sannio: "Sed Dorippa mē iubet tibi iánuam claudere." 

Lepidus: "Nēn oportet illi feminae sevérae pārēre! Iam aperi ianuam!" 

Sannio: "Profecto dominae meae pārēbē. Té nón admitto." 

Lepidus dénàrium promit et iānitērī ostendit: “Ecce denarius" inquit, "sī ianuam mihi aperis, 
denarium tibi do." 

Sannio: "Quamquam pauper sum, istam pecüniam à té accipere nolo. Ego dominam meam nón 
fallo!" 

Tandem Lepidus intellegit sé iànitorem probum nüllo modē movere posse. Flores ante fores 
iaciens "Vale" inquit, "iānitor - dürior quam fores tuae!" 


28. Neuter recēdere vult (cap. I-XXIII) 


Lēander, servus Iūliī, postquam in foro Tūsculānē pisces et ova émit, viam angustam intrat quae 
à forē ad portam oppidi dūcit. In eà viā dominē Cornelio occurrit, qui equo vehitur ad 
forum. Leander ipse à foro vehitur asino. Necesse est utrumque consistere, nam nimis 
angusta est via. Sed neuter eorum, nec dominus nec servus, recédere vult. 

Cornelius vultü sevéró servum aspiciens “Heus tū, serve!" inquit, "Cede mihi! Iubé asinum tuum 
ad forum reverti!" 

Ad hoc Lēander, qui scit asinum suum pāritūrum non esse, "Asinus meus" inquit “mihi hoc 
iubenti non pārēbit. Procedere vult, recedere non vult! Atque ego iam procul absum à 
foro. Tū redi ad portam!” 

At dominus īrātus "Profecto" inquit "nolo tibi, sordido servo, cedere! Nisi tū mihi cēdis, hoc 
baculo té et asinum tuum verberātūrus sum!" Cornelius dicit ‘sē servum et asinum eius 
verberātūrum esse ac solus adversus Léandrum accēdit baculum ante sé tenēns. 

Tum vērē asinus rudere incipit: "Hiaāhīaā...!” Turpissimā asini voce territus equus in pedes 
posteriores surgens sé vertit atque ē loco fugit. Asinus cum Lēandrē equum currentem 
sequitur neque Cornelius eum retinere potest. 

Rubéns ob pudorem Cornelius redit ad equum suum, qui intrā portam dominum exspectat. 


29. Redit Sextus (cap. I-XXIV) 


Hora septima est. Ea horà Cornelius ambulatum ire solet antequam lavātum it, sed hodie propter 
imbrem et tonitrum ambulare non potest. Domi manet apud uxorem suam Fabiam, quae 
in àtrio Sextum filium exspectat. 

Fabia: "Sextus ante horam septimam redire solet. Quid eum agere putās?” 

Cornelius: "Per hunc imbrem ac tonitrum ambulāre nón potest. Puto eum sub tēctē exspectāre 
dum tonitrus desinet." 

Tandem iānua aperitur et Sextus atrium intrat. Parentes vero filium suum vix cognoscunt, nam 
facies pueri cruenta est atque vestis eius sordida. 

"Salvéte, pater et māter!” inquit puer. 

"O mi fili!" inquit màter cruorem conspiciens, “Quid tibi factum est?" 

Sextus: "Pugnāvī cum Marco et Tito. Ii mé pulsavérunt, postquam ego Mārcum pulsāvī.” 

Fabia: "Cūr tū Màrcum pulsāvistī? 

Sextus: “Quia ille dixerat 'Àmátrem meam feminam turpem esse!" 

Cornelius : “Quid? Itane dixit ille puer improbus?" 

Sextus: "Non iis ipsis verbis. Dixit ‘suam mātrem formosissimam esse’ ac '"mātrem meam sine 
ornàmentis formósam non esse. Posteà mé ‘puerum barbarum' vocāvit, quod eum 
pulsaveram." 

Cornelius: "Profecto nón sine causà Màrcum pulsāvistī, quia mātrī tuae male dixerat! Nam māter 
tua formosior est quam māter Mārcī, etiam si illa plūra et pulchriora ornàmenta habet. 
Nec tü puer barbarus es, sed doctior Marco." 

Sextus: "Certē nón tam indoctus sum quam ille: rēctius et pulchrius scribo ac melius computo. 
Magister mē laudāvit quod rēctissimē et pulcherrime scripseram atque etiam assem mihi 
dedit quod optimē computāveram.” Sextus assem promit et parentibus ostendit. 

Fabia: "Gaudēmus té optimum discipulum esse. Non modo laudem, sed etiam donum meruisti. 
Ostende nobis litterās tuās quae laudātae sunt à magistro!" 

Sextus promit tabellam, quam suam esse putabat, eamque parentibus ostendit. 

Cornēlius tabellam spectàns miratur litterās foedās ac difficiles lectü esse. "Quidnam hoc est?” 
inquit, “Num magister has litteras laudavit?" 

Sextus: "Immo litterās foedās esse’ dixit, sed hae litterae à Màrco scriptae sunt. Iam intellego 
Marcum tabulās nostrās mūtāvisse inter pugnam. Is meam tabulam sümpsit - miror eum 
assem meum non sümpsisse!" 

Fabia: "Màrcus multos nummos à patre suð divite accipit." 

Sextus: "Recte dicis: is multos nummos habet — ac nescit numerāre pecüniam suam! Ego ünum 
assem habeo ac sció quattuor assēs facere séstertium et quattuor séstertios dēnārium.” 

Cornelius: ^Quot assés faciunt quattuor sēstertiī?” 

Sextus: "Sēdecim scilicet. Hoc idem magister nos interrogavit. Sed id quod mé interrogavit multo 
difficilius erat. Ecce exemplum: Quot dēnāriēs faciunt duodēguīnguāgintā sēstertiī? Tü 
mihi responde, pater!" 


30. Puer barbarus (cap. I-XXV) 


Prīmā lüce Mārcus cum Dāvē Tüsculum ambulat. Dāvus nón modo rēs Marci fert, sed etiam 
epistulam quam Iülius ad magistrum scripsit. 

Dāvus: "Ecce epistulam domini fero, quam tü ipse magistro tuo trades." 

Marcus: "Etiamne mercedem fers, quam magistro dēbēmus?” 

Dāvus: "Pecūniam non fero. Pater tuus mercedem solvere non vult." 

Marcus: "Ergo magister īrātus erit mihi.” 

Dāvus: "Non tibi, sed patri tuo īrātus erit. Dominus enim plānē scribit ‘magistrum nihil tē docēre 
posse neque igitur mercedem meruisse!" 

Marcus: "Ita est ut scribit pater: nihil disco ab illo magistro!" 

Marcus et Dāvus incipiunt montem ascendere in quo situm est Tüsculum. 

Marcus: "Miror quod oppidum non in valle, sed in monte situm est.” 

Dāvus: "Oppida in montibus aedificantur, quia facilius est montem defendere. Difficile enim est 
hostibus montem ascendere." 

Marcus frontem tergēns "Non solum hostibus" inquit “difficile est. Ego semper fessus sum cum 
tandem ad lüdum advēnī. Ob eam causam necesse est in lüdo dormire!" 

Dāvus: "Id tē non excüsat. Posthāc necesse erit tē in lūdē vigilare ac magistro pārēre. Laetāre 
quod tibi licet in làdum ire - mihi puero non licébat." 

Marcus: "Sed tü servus es, Dàve." 

Dāvus: "In patrià meà servus non eram. Patria mea est Britannia." 

Marcus: "Ergo puer barbarus erās.” 

Dāvus: "Laetàre quod tū puer barbarus non es! Pueris barbaris non licet litterās et numeros 
discere." 

Marcus: "At pueris barbaris licet diés totos cum aliis pueris lüdere, per campos et silvās errāre, in 
flūminibus natāre, eguēs regere, ferās occidere, nec iis necesse est ante lūcem surgere." 

Dāvus: "Pueri barbari nón tam beātē vivunt quam tū putās. Multa mihi puero erant officia, nec 
enim servum nec ancillam habebat pater meus." 

Marcus: "Ouārē ex patriā tuā profectus es?” 

Dāvus: "Parentés mei à militibus Romànis necātī sunt, quia Romànis auxilium ferre nēlēbant.” 

Marcus: ^Cür Romanis auxilium negabant?" 

Marcus: "Quia Romani hostēs erant Britannorum. Ego cum parentibus meis habitābam in parvà 
domo apud magnam silvam in quà exercitus Britannorum sé occultābat. Subito milites 
Rēmānī domum nostram intrāvērunt ac patrem meum interrogare coeperunt. Ille vero 
civés suos, qui patriam suam ab hostibus Romanis defendebant, fallere nolébat neque 
üllum verbum fēcit dē exercitü Britannorum qui in silvis occultābātur. Meis oculis vidi 
patrem et matrem à saevis militibus occidi. Ipse puer quindecim annorum cum ceteris 
Britannis captis Romam missus sum et servus factus. Pater Iülii mē sescentis sēstertiīs 
emit." 


